Kod Đurđevca: Posvađali se pa je nožem ubola supruga (39)

Suprug je zbog zadobivenih ozljeda prevezen u koprivničku bolnicu, gdje je umro. Supruga (30) je uhićena. U tijeku su očevid i policijsko kriminalističko istraživanje. Policiji je par poznat od ranije

<p>U mjestu Budančevica kod Đurđevca 30-godišnjakinja je u ponedjeljak navečer nožem ubola svog 39-godišnjeg supruga koji je prevezen u koprivničku bolnicu, a ona je uhićena. Muškarac je umro od ozljeda, <a href="https://epodravina.hr/foto-video-mirko-je-podlegao-ozljedama-koje-mu-je-nozem-zadala-supruga-ksenija/">piše ePodravina.</a></p><p>Koprivničko-križevačka policija kratko je izvijestila da se napad dogodio oko 19,10 sati u Budrovačkoj ulici, kada je 30-godišnja žena nožem ubola svoga 39-godišnjeg supruga.</p><p>U tijeku su očevid i policijsko kriminalističko istraživanje.</p><p><a href="https://epodravina.hr/foto-video-u-tijeku-je-ocevid-par-se-posvadao-zbog-daljinskog-upravljaca-ona-ga-je-ubola-nozem-u-samoobrani/">Epodravina piše</a> da je par od ranije poznat policiji zbog svađa u alkoholiziranom stanju.</p><p>Ovog su se puta navodno počeli svađati oko toga što će tko gledati na televiziji, odnosno razlog krvavoj svađi bio je daljinski upravljač.</p><p> </p>